# VÁLLALKOZÁSI KERETSZERZŐDÉS

szivattyú javítási és felújítási szolgáltatásra

mely létrejött egyrészről a **KISKUNSÁGI Víziközmű-Szolgáltató Kft.**

székhelye: H-6400 Kiskunhalas, Kőrösi út 5. sz.

képviseli: Szigeti Attila műszaki igazgató

cégjegyzék száma: Cg.03-09-126654

adószáma: 24688886-2-03

statisztikai számjele: 24688886-3600-113-03

bankszámlaszáma: 11732064-20050461-00000000

mint ***Megrendelő,***

másrészről

Név: **………………………………**

székhelye: **………………………………**

képviseli: **………………………………**

cégjegyzék száma: **………………………………**

adószáma: **………………………………**

statisztikai számjele: **………………………………**

bankszámlaszáma: **………………………………**

együtt és külön-külön is, mint ***Vállalkozó,***

együttesen mint ***Felek*** között a mai napon, alulírott helyen, alábbi tárgyban és feltételekkel.

1. **Szerződés tárgya**

**Szivattyú javítási és felújítási szolgáltatás**

* 1. A Megrendelő ………… napján beszerzési eljárást indított **„Szivattyú javítási és felújítási szolgáltatás”** tárgyában. Az eljárás nyertese a Vállalkozó, mint Ajánlattevő lett. A Felek a Keretszerződést a beszerzési eljárásban a Megrendelő, mint ajánlatkérő ajánlati felhívása és dokumentációja, valamint műszaki leírása, valamint a Vállalkozó, mint nyertes ajánlattevő ajánlata szerint kötik meg nettó 49 millió Ft keretösszeg erejéig.
  2. Vállalkozó ajánlatának alábbi elemei kerültek értékelésre:

Rezsióradíj (nettó Ft/óra): …………

* 1. A Megrendelő megrendeli, a Vállalkozó pedig elvállalja a jelen Vállalkozási Keretszerződés (továbbiakban: Keretszerződés) 1. sz. mellékletét képező műszaki leírásban részletezettek szerint a Megrendelő tulajdonában, használatában, illetve üzemeltetésében álló, **ivóvíz- és szennyvíz-szolgáltatási ágazatot kiszolgáló szivattyúk eseti javítását, üzemzavar elhárítását, karbantartását és felújítását**.
  2. Ajánlattevő kijelenti, hogy a Keretszerződés teljesítéséhez kellő szakismerettel és tapasztalattal rendelkező cég, birtokában van a javításhoz szükséges tudásnak, szakembernek és eszköznek. Kijelenti továbbá azt is, hogy pontos tudomása van az egyes megrendelések alapján történő teljesítésnél irányadó jogszabályi és hatósági előírásokról.
  3. A Felek rögzítik, hogy a teljesítéshez szükséges szolgáltatások, termékek, eszközök és anyagok rendelkezésre állását a Vállalkozó biztosítja.

1. **Vállalkozói díj**
   1. A Felek a vállalkozói díjat az egyedi megrendelések alapján a 2. mellékletben részletezettek szerint állapítják meg.
   2. A Felek a 3.2.d) pontja szerinti rezsióradíjat nettó ………….., azaz ……………. forint / órában állapítják meg.
   3. A Felek megállapodnak, hogy a Vállalkozó a 2. pontban meghatározott munkák átadását követően teljesítésigazolás birtokában számlát állít ki a vállalkozói díj összegéről. A számlának tételesen tartalmaznia kell a javított szivattyú típusát, beépítési helyét település és átemelő műtárgy szerint, a felhasznált anyagok és a 2.2. pont szerinti rezsióradíjat, valamint a teljesítési igazolás számát.
   4. A számla mellékletét képezi a szállítólevél és a munkalap.
   5. Megrendelő köteles elfogadni és feldolgozni a Kbt. 27/A § alapján kiállított elektronikus számlát.
   6. A kifizetésre minden esetben szerződésszerű és jogszabályoknak megfelelően kiállított számla alapján, a számla igazolt kézhezvételét követően átutalással kerül sor a Ptk. 6:130. § (1)-(3) bekezdései, valamint Kbt. 135. § (1) és (5)-(6) bekezdései alapján.
   7. A Megrendelő a díjat a számla kézhezvételét követő 35 napon belül köteles megfizetni a Vállalkozó bankszámlájára történő utalással. A vállalkozási díj akkor tekintendő kiegyenlítettnek, amikor azt a Vállalkozó számláján jóváírták.
   8. A Megrendelő fizetési késedelme esetén a Vállalkozó a mindenkori Ptk.-ban szereplő mértékű kamatot számolja fel késedelmi kamatként. Amennyiben a számla kiállítása és kézhez vétele között több, mint 10 nap eltelt, a Vállalkozó csak a számla kézhez vétele utáni 5. napot követően számíthat fel késedelmi kamatot. A késedelmi kamat alapja a számla ÁFA nélkül számított értéke.
   9. Megrendelő minden egyedi megrendelés esetében jogosult késedelmi és meghiúsulási kötbért követelni, ha az alábbi körülmények fennállnak:
   10. A Vállalkozó az általa okozott késedelmes teljesítés esetén késedelmi kötbért köteles fizetni, melynek mértéke: a késedelemmel érintett szolgáltatás nettó ellenértékének 1 %-a/naptári nap (max. 30 nap).
   11. A 30 napot meghaladó késedelmet a Megrendelő jogosult meghiúsulásnak tekinteni, és a meghiúsult szolgáltatás ellenértékének 30 %-át meghiúsulási kötbér címén követelni.
   12. A Megrendelőnek jogában áll a keretszerződéstől egyoldalú nyilatkozattal elállni, amennyiben a keretszerződés ideje alatt több szolgáltatás is késedelemmel vagy meghiúsulással érintett, és a kötbér együttes mértéke eléri a keretszerződés keretösszegének 30 %-át. Ebben az esetben Vállalkozó kártérítésre, egyéb felmerülő költségei megtérítésére semmilyen jogcímen igényt nem támaszthat.
2. **A teljesítés ideje és helye** 
   1. A kezdés tervezett időpontja: **az egyedi megrendelések szerint** **folyamatosan**.

A Vállalkozó az 1.2. pont szerinti berendezések meghibásodása esetén a hiba bejelentésétől számított 4 órán belül kiszáll a meghibásodás helyszínére, és 72 órán belül biztosítja a szivattyú elszállítását szakszervizébe.

* 1. A Vállalkozó elvégzi a hiba teljes körű felmérését. A felmérést követően legkésőbb 3 (három) munkanapon belül árajánlatot küld a Megrendelő részére, mely tartalmazza

1. az elvégzendő munka pontos meghatározását
2. a munkavégzés helyét
3. a javítandó berendezés azonosítóját
4. a szükséges munkaórák számát és a rezsióradíjat
5. a felhasználandó anyagok, alkatrészek tételes felsorolását és listaárát, valamint árát
6. a kalkulált díjat
7. a teljesítési határidőt, figyelembe véve a 3.3. pontot is
8. egyéb, a teljesítéshez kapcsolódó lényeges információt
9. a javított szivattyúval megegyező vagy műszakilag azonos típusú szivattyú újonnani beszerzési árát

Az árajánlat alapján a Megrendelő kapcsolattartója megrendeli a munkát. A Vállalkozó a megrendelést követően kezdheti meg a tényleges munkát.

* 1. A Vállalkozó **az egyedi megrendelés leadását követő legfeljebb 30 napon belül** köteles a javítást elvégezni. Amennyiben a teljesítési határidőt a Vállalkozó érdekkörén kívül eső okból nem tudja tartani, köteles erről a Megrendelőt haladéktalanul értesíteni.
  2. A munkavégzés helye: **a Vállalkozó székhelye**.
  3. A teljesítésigazolás aláírásának helye: **a meghibásodott berendezés eredeti helye szerint illetékes Üzemmérnökség, ivóvíz szivattyúk esetén a szivattyú üzemeltetési helye szerinti vízműtelep.**
  4. A javítás idejére a Vállalkozó a Megrendelő kérésére a javítás alatt álló szivattyúval kompatibilis, annak megfelelő csereszivattyút köteles biztosítani.
  5. A Vállalkozó a selejtezésre javasolt szivattyút köteles a Megrendelőnek visszaszállítani.

1. **A teljesítés feltételei**
   1. A Vállalkozó a munkát maga szervezi meg, az általa szolgáltatott anyagok és termékek felhasználásával a Keretszerződés tartalmának megfelelően. A Vállalkozó tevékenységét a víziközmű üzemeltetésének szükségtelen zavarása nélkül, annak folyamatos fenntartása mellett köteles végezni. A Vállalkozó a teljesítés során köteles betartani a vonatkozó munka-, baleset- és tűzvédelmi szabályokat, valamint a Megrendelőnél érvényes rendészeti és egyéb belső szabályokat.
   2. A Megrendelő fenntartja magának a jogot, hogy a Vállalkozó teljesítését bármikor, saját képviselője útján ellenőrizze. Az ellenőrzés elmaradása a Vállalkozó felelősségét nem érinti.
   3. A teljesítés megtörténtét a Felek 3 példányban készült teljesítési igazolásban rögzítik, amelyet mindkét fél jelen Keretszerződés szerinti képviselője aláír. A teljesítési igazolásnak tartalmaznia kell az elvégzett munka, a felhasznált anyagok és a munkavégzésre fordított munkaidő adatait. A teljesítési igazolás egy példánya a Vállalkozót, két példánya a Megrendelőt illeti.
   4. A Megrendelő az átvételt kizárólag olyan hiba vagy hiányosság esetén jogosult megtagadni, amely a rendeltetésszerű használatot akadályozza vagy ellehetetleníti. Amennyiben a Megrendelő a teljesítési igazolást a fentiek ellenére nem írja alá, azonban a berendezést ténylegesen használatba veszi, az a használatbavétel napján minden jogkövetkezmény tekintetében átvettnek tekintendő.
   5. Késedelmes teljesítésnek minősül a Vállalkozó részéről, ha
2. a Megrendelő a hiba bejelentésétől számított 4 órán belül saját hibájából nem kezdi meg a helyszíni hibafelmérést,
3. a hibajavítást a 3.2. pont szerinti Megrendelésben vállalt határidőben nem fejezi be.
   1. Hibás teljesítésnek minősül, ha a Vállalkozó a Keretszerződésben, az Árajánlatban, valamint a Megrendelésben meghatározott paraméterektől eltér. Ebben az esetben a Megrendelő a Polgári Törvénykönyv hibás teljesítésre vonatkozó rendelkezéseinek megfelelően kijavítást, illetve kicserélést követelhet.
4. **A Keretszerződés módosítása, megszűnése**
   1. A Felek a Keretszerződést közös akarattal bármelyik fél kezdeményezésére kizárólag írásban módosíthatják, illetve szüntethetik meg.
   2. A Felek a Keretszerződést a 6.11. pont szerinti határidő lejárta előtt kizárólag a másik fél súlyos szerződésszegése esetén mondhatják fel azonnali hatállyal. A felmondás közlésére csak írásban, tértivevényes levélben kerülhet sor.
   3. A Vállalkozó részéről súlyos szerződésszegésnek minősül, ha
5. a Vállalkozó magatartásával vagy nyilatkozatával a Megrendelő jóhírét, hírnevét sérti
6. a Keretszerződés alapján vállalt munkák teljesítését indokolatlanul abbahagyja és azt a Megrendelő írásbeli felszólítása ellenére sem folytatja
7. a Keretszerződésben foglalt kötelezettségeit ismételten vagy súlyosan megszegi.
   1. A Megrendelő részéről súlyos szerződésszegésnek minősül, ha a számlák kiegyenlítésével alapos indok nélkül 15 napot meghaladó késedelembe esik, és tartozását a Vállalkozó írásbeli felszólítását követően sem egyenlíti ki, feltéve, hogy a számla kiállítására a Keretszerződés rendelkezéseinek megfelelően került sor.
   2. Amennyiben a – bármelyik fél által közölt - felmondás hatályba lépésekor a Vállalkozó rendelkezik visszaigazolt, de még el nem végzett egyedi megrendeléssel, köteles azt a megrendelésben foglaltak szerint teljesíteni és a szerződés felmondáskori rendelkezései szerint számlázni, a Megrendelő pedig köteles a számlát a szerződés felmondáskori rendelkezései szerint kiegyenlíteni.
   3. A Kbt. 136. § (1) bekezdése alapján Vállalkozó
   4. nem fizethet, illetve számolhat el a szerződés teljesítésével összefüggésben olyan költségeket, amelyek a 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek Vállalkozó adóköteles jövedelmének csökkentésére alkalmasak.
   5. Vállalkozó jelen szerződés teljesítésének teljes időtartama alatt tulajdonosi szerkezetét Megrendelő számára megismerhetővé teszi és a Kbt. 143. § (3) bekezdés szerinti ügyletekről Megrendelőt haladéktalanul értesíti.
   6. A Kbt. 143. § (3) bekezdése alapján Megrendelő jogosult és egyben köteles szerződést felmondani, ha szükséges olyan határidővel, amely lehetővé teszi, hogy a szerződéssel érintett feladat ellátásáról gondoskodni tudjon, amennyiben
   7. Vállalkozó személyében közvetetten vagy közvetlenül 25%-ot meghaladó tulajdoni részesedést szerez valamelyik olyan jogi személy, vagy személyes joga szerint jogképes szervezet, amely tekintetében fennáll a Kbt. 62. § (1) bekezdése k) pont kb) alpontjában meghatározott feltétel.
   8. Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.5.10. Szerződő felek megállapodnak, hogy jelen szerződés különös tekintettel a vállalási díjra, illetve a felek jogaira és kötelezettségeire, csak közös megegyezéssel, írásban, a Kbt. 141 §-ban foglaltak figyelembe vételével módosíthatják.
8. **Egyéb rendelkezések**
   1. A Feleknek a Keretszerződés teljesítése során a jognyilatkozat tételére és a teljesítési igazolás aláírására jogosult képviselői:

**Megrendelő részéről a szerződés módosítására és megszüntetésére:**

|  |  |
| --- | --- |
| Név: | Mátyus Zoltán ügyvezető igazgató |
| Cím: | 6400 Kiskunhalas, Kőrösi út 5. |
| E-mail: | [kiskunviz@kiskunviz.hu](mailto:kiskunviz@kiskunviz.hu) |
| Telefon: | + 36 20 9421 622 |

**Megrendelő részéről egyéb kérdésekben ivóvíz-ágazatot kiszolgáló szivattyúk esetén:**

1. **Kiskunhalasi Üzemmérnökség:**

|  |  |
| --- | --- |
| Név: | Nemes György |
| Cím: | 6400 Kiskunhalas, Kőrösi út 5. |
| E-mail: | [kiskunviz@kiskunviz.hu](mailto:kiskunviz@kiskunviz.hu) |
| Telefon: | + 36 20 921 622 |

1. **Kiskőrösi Üzemmérnökség:**

|  |  |
| --- | --- |
| Név: | Zsikla Róbert |
| Cím: | 6400 Kiskunhalas, Kőrösi út 5. |
| E-mail: | [kiskunviz@kiskunviz.hu](mailto:kiskunviz@kiskunviz.hu) |
| Telefon: | + 36 20 9421 622 |

1. **Kalocsai Üzemmérnökség:**

|  |  |
| --- | --- |
| Név: | Fuszenecker András |
| Cím: | 6400 Kiskunhalas, Kőrösi út 5. |
| E-mail: | [kiskunviz@kiskunviz.hu](mailto:kiskunviz@kiskunviz.hu) |
| Telefon: | + 36 20 9421 622 |

**Megrendelő részéről egyéb kérdésekben szennyvíz-ágazatot kiszolgáló szivattyúk esetén:**

1. **Kiskunhalasi Üzemmérnökség:**

|  |  |
| --- | --- |
| Név: | Szilágyi Zsolt |
| Cím: | 6400 Kiskunhalas, Kőrösi út 5. |
| E-mail: | [kiskunviz@kiskunviz.hu](mailto:kiskunviz@kiskunviz.hu) |
| Telefon: | + 36 20 9421 622 |

1. **Kiskőrösi Üzemmérnökség:**

|  |  |
| --- | --- |
| Név: | Hangyáné Szabó Ágnes |
| Cím: | 6400 Kiskunhalas, Kőrösi út 5. |
| E-mail: | [kiskunviz@kiskunviz.hu](mailto:kiskunviz@kiskunviz.hu) |
| Telefon: | + 36 20 9421 622 |

1. **Kalocsai Üzemmérnökség:**

|  |  |
| --- | --- |
| Név: | Rideg Kálmán |
| Cím: | 6400 Kiskunhalas, Kőrösi út 5. |
| E-mail: | [kiskunviz@kiskunviz.hu](mailto:kiskunviz@kiskunviz.hu) |
| Telefon: | + 36 20 9421 622 |

**Vállalkozó részéről:**

|  |  |
| --- | --- |
| Név: |  |
| Cím: |  |
| Telefon: |  |
| E-mail: |  |

A kapcsolattartó személyében beálló változásról a Felek a változást követő 3 munkanapon belül írásban (levélben, e-mailben vagy faxon) értesítik egymást. Nem kötelező a szerződés módosítása, ha arra kizárólag a kapcsolattartó személyében bekövetkező változás miatt kerülne sor.

* 1. A kivitelezésért a kárveszélyt az átadás-átvétel időpontjáig a Vállalkozó viseli. A kárveszély az átadás-átvétellel száll át a Megrendelőre.
  2. Vállalkozó kizárólag a vonatkozó szabványoknak megfelelő I. osztályú minőségű anyagokat jogosult felhasználni a kivitelezés során.
  3. A Megrendelő a helyszínre kiszálló szakemberek esetében megköveteli a „Hastífusz” és „Hepatitis A” elleni oltások meglétét, és a szerződés teljes időtartama alatt jogosult ezt ellenőrizni a szakemberek oltási könyveiből. A feltételek nem teljesülését súlyos szerződésszegésnek, illetve az igazolás elmaradását a szerződéskötéstől való elállásnak tekinti. A Megrendelő a HEPATITIS A elleni védőoltással egyenértékűnek tekinti, ha a védettséget alátámasztó, legalább 2 db szerológiai lelet kerül bemutatásra.
  4. Vállalkozó a Keretszerződésből eredő kötelezettsége teljesítése érdekében alvállalkozót, továbbá egyéb közreműködőt jogosultak igénybe venni, azok tevékenységéért azonban úgy felelnek, mint a sajátjáukért. Vállalkozó nyilatkozik, hogy a szerződés teljesítéséhez nem vesz igénybe a közbeszerzési eljárásban előírt kizáró okok hatálya alatt álló alvállalkozót.
  5. A Vállalkozó a szerződés teljes időtartama alatt az alábbi típusú szivattyúk esetében eredeti gyári alkatrészekre köteles raktárkészletet fenntartani, és a Megrendelő kérésére írásban igazolni annak meglétét:
  + FLYGT 3068
  + FLYGT 3085
  + FLYGT 3102
  + FLYGT 3127
  + FLYGT 3153

A raktárkészlet tengelytömítések, kábelek, kopógyűrűk, forgórészek, járókerekek tételekből kell, hogy rendelkezésre álljon. A raktárkészlet együttes értéke legalább 10.000.000,- Ft + ÁFA, amely a szerződéskor érvényes hivatalos hazai gyártói FLYGT képviselet által kiadott alkatrész árlista árai szerint meghatározott érték.

A raktárkészlet szerződéskötéskori meglétét a Vállalkozó a szerződés aláírásával egyidejűleg igazolják.

* 1. A Felek a Keretszerződés teljesítése során kölcsönösen együttműködve kötelesek eljárni, és kötelesek egymást minden olyan körülményről haladéktalanul tájékoztatni, amely a javítást bármilyen módon befolyásolhatja.
  2. A felek mentesülnek a Keretszerződésből fakadó kötelezettségeik nem-, vagy részleges nem-teljesítésével kapcsolatos felelősség alól, ha az a Keretszerződés hatályának beálltát követően felmerülő, előre nem látható elháríthatatlan erő következménye (vis maior). A vis maior helyzet bekövetkezéséről és megszűnéséről szerződő felek egymást haladéktalanul értesítik, és a megszűnést követően mindent megtesznek a szerződésszerű teljesítés érdekében.
  3. Amennyiben a vállalás teljesítését illetően a felek között vita merül fel, a Felek kötelezik magukat arra, hogy a felmerült problámákat előzetesen, egyeztető megbeszélés keretén belül vitatják meg és rendezik.
  4. Amennyiben a Megrendelő a vállalás teljesítésével szemben az egyeztető megbeszélés után továbbra is kifogással él, jogosult a Keretszerződést azonnali hatállyal írásban felbontani.
  5. A Vállalkozó az általa elvégzett munkára, beépített alkatrészekre 12 hónapos jótállást vállal, melynek kezdő időpontja a teljesítési igazolás aláírásának napja.
  6. A Keretszerződés elválaszthatatlan mellékletét képezi az 1. sz. melléklet, mely tartalmazza az egyedi megrendelések alapján elvégzendő munkálatokat, valamint a 2. sz. melléklet, amely tartalmazza az egyedi megrendelések alapján elvégzendő munkálatok díját, továbbá 3. sz. mellékletként az Átláthatósági nyilatkozat.
  7. Jelen Keretszerződés **az utolsóként aláíró fél aláírásának napjától 2023. december 31. napjáig, vagy a keretösszeg kimerüléséig** hatályos.
  8. Egyik fél sem felel a Szerződésben foglalt kötelezettségek teljesítéséért azon esetekben, amikor a felek érdekkörén kívül eső olyan elháríthatatlan események merülnek fel, amelyek megakadályozzák a Szerződés teljesülését. Ilyen körülményeknek minősülnek: háborús cselekmények, lázadás, szabotázs, robbantásos merénylet, vagy más szükséghelyzet, elemi csapás, árvíz, tűzvész, villámcsapás, illetve más természeti katasztrófa, munkabeszüntetés, a katasztrófavédelmi-, honvédelmi-, vagy a rendőrségi törvény alapján feljogosított szervek rendelkezésére tett intézkedés, vagy egyéb események, melyekre a felek nem lehetnek hatással.

A vis majorral érintett Fél haladéktalanul köteles hitelt érdemlő módon (pl.: a területileg illetékes gazdasági kamara igazolása) a másik szerződő Felet értesíteni a vis majorra okot adó körülmény bekövetkezéséről. Amennyiben a vis major ok elhárul, ennek befejeződéséről is kötelesek Felek egymást értesíteni 3 napon belül.

Ha vis maior esemény miatt a szünetelés időtartama meghaladja a harminc (30) napot, bármelyik Fél jogosult a Szerződés azonnali hatállyal történő felmondására minden szankcionális következmény nélkül.

* 1. A Felek a Keretszerződés teljesítés során egymásról, különösen egymás működéséről, munkaszervezetéről tudomásukra jutott információkat bizalmasan kezelik, azokat – a jogszabályban meghatározott eseteket kivéve – nem hozzák harmadik fél tudomására.

A Vállalkozó tudomásul veszi, hogy a víziközmű-szolgáltatásról szóló 2011. évi CCIX. tv. egyes rendelkezéseinek végrehajtásáról szóló 58/2013. (II.27.) Korm. rendelet 50.§ (1) bekezdés 6. és 7. pontjai értelmben az ivóvízellátás speciális eszközeinek - ideértve a szivattyúkat is - szervizelése, felújítása és javítása, valamint a szennyvíztisztítás speciális eszközeinek - ideértve a szivattyúkat is - szervizelése és javítása részben vagy egészben történő kiszervezéséről a Megrendelő köteles a Keretszerződést annak megkötésétől számított 30 napon belül a Magyar Energetikai és Közmű-szabályozási Hivatal részére megküldeni.

* 1. A Felek rögzítik, hogy az Európai Parlament és a Tanács 2016/679 Rendelete (GDPR rendelet) 6. Cikk (1) bekezdés b) pontjára figyelemmel a Keretszerződésben meghatározott természetes személyek adatait a Keretszerződés teljesítéséhez szükséges mértékben, a Keretszerződés időtartama alatt a hatályos adatvédelmi rendelkezéseknek megfelelően kezelik.
  2. A Felek a szerződéssel, illetve az annak során teljesített szolgáltatással kapcsolatosan kölcsönösen kijelentik, hogy a teljesítés során, vagy egyéb módon tudomásukra jutott minden információt és adatot bizalmasan kezelnek és megőriznek, ezeket a másik fél előzetes, írásbeli hozzájárulása hiányában egyik fél sem hozza nyilvánosságra, vagy illetéktelen harmadik személy tudomására. A Vállalkozó a birtokába került információkat üzleti titokként kezeli, azokat kizárólag a szerződésben meghatározott feladatok teljesítése érdekében használhatja fel.
  3. Vállalkozó kijelenti, hogy a nemzeti vagyonról szóló 2011. évi CXCVI. tv. 3.§ (1) bekezdés ba) pontja szerint átlátható gazdálkodó szervezetnek minősülnek.
  4. A jelen keretszerződésben nem rendezett kérdésekben Felek jogviszonya tekintetében a hatályos magyar jogszabályok, így különösen az 2013. évi V. törvény (Ptk.) vonatkozó rendelkezései az irányadók.
  5. A szerződő felek a Keretszerződést, mint akaratukkal mindenben megegyezőt, értelmezés után, jóváhagyólag 5 (öt) eredeti példányban írták alá.

Mellékletek:

1. sz. melléklet: Felhívás és egyéb közbeszerzési dokumentumok
2. sz. melléklet: A Vállalkozó ajánlata
3. sz. melléklet: Nyilatkozat alvállalkozó bevonásáról
4. sz. melléklet: Átláthatósági nyilatkozat

|  |  |
| --- | --- |
| Kelt………………………………………….. |  |
|  |  |
| …………………………….. | …………………………….. |
| *Kiskunsági Víziközmű-Szolgáltató Kft.*  *Megrendelő* | *Vállalkozó* |
|  |  |

3. számú melléklet

**Nyilatkozat alvállalkozó bevonásáról**

Alulírott ……………. (név) a ………………………… (Vállalkozó neve) képviseletében

**a „****Szivattyú javítási és felújítási szolgáltatás” tárgyú beszerzési eljárásban az alábbiakról nyilatkozom**

1. A szerződés teljesítésben nem veszek igénybe alvállalkozót.\*
2. A szerződés teljesítésében az alábbi alvállalkozókat veszem igénybe:\*

|  |  |  |  |  |
| --- | --- | --- | --- | --- |
| Alvállalkozó neve | Alvállalkozó székhelye / címe / adószáma | Alvállalkozó elérhetősége | Alvállalkozó képviseletre jogosultja | Alvállalkozó által végzett tevékenység |
|  |  |  |  |  |
|  |  |  |  |  |
|  |  |  |  |  |

Nyilatkozom, hogy az általam igénybe venni kívánt alvállalkozó(k) nem áll(nak) a megelőző közbeszerzési eljárásban előírt kizáró okok hatálya alatt.

*\* Az A) és B) pont közül a megfelelő válasz aláhúzandó (illetve kitöltendő) vagy a nem releváns rész törlendő.*

……………, 202... ………………………….

……………………………….

cégszerű aláírás (név, beosztás)

4. számú melléklet

**Átláthatósági nyilatkozat**

(a nyilatkozatot a szervezetnek, valamint a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezetnek is ki kell töltenie.

Alulírott … vezető tisztségviselő (név, beosztás), a

**Név: …**

**Székhely: ...**

**Cégjegyzékszám: …**

**Adószám: …**

képviseletében

kijelentem, hogy szervezetünk a nemzeti vagyonról szóló 2011. évi CXCVI. törvény 3. § (1) bekezdés 1. alpontja alapján az alábbi *(kérem a megfelelőt aláhúzni)* szervezet:

a) az állam, a költségvetési szerv, a köztestület, a helyi önkormányzat, a nemzetiségi önkormányzat, a társulás, az egyházi jogi személy, az olyan gazdálkodó szervezet, amelyben az állam vagy a helyi önkormányzat külön-külön vagy együtt 100%-os részesedéssel rendelkezik, a nemzetközi szervezet, a külföldi állam, a külföldi helyhatóság, a külföldi állami vagy helyhatósági szerv és az Európai Gazdasági Térségről szóló megállapodásban részes állam szabályozott piacára bevezetett nyilvánosan működő részvénytársaság,

b) az olyan belföldi vagy külföldi jogi személy, vagy jogi személyiséggel nem rendelkező gazdálkodó szervezet, amely megfelel a következő feltételeknek:

ba) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

bb) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

bc) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

bd) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a ba), bb) és bc) alpont szerinti feltételek fennállnak;

c) az a civil szervezet és a vízitársulat, amely megfelel a következő feltételeknek:

ca) vezető tisztségviselői megismerhetők,

cb) a civil szervezet és a vízitársulat, valamint ezek vezető tisztségviselői nem átlátható szervezetben nem rendelkeznek 25%-ot meghaladó részesedéssel,

cc) székhelye az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban van, amellyel Magyarországnak a kettős adóztatás elkerüléséről szóló egyezménye van.

A b) pont alá tartozó gazdálkodó szervezetként tulajdonosi szerkezetünket a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. alpontja szerint meghatározott tényleges tulajdonosok megismerhetősége érdekében az alábbiakban mutatjuk be.

**Tulajdonosi szerkezetünk:**

(jogi személy vagy jogi személyiséggel nem rendelkező gazdálkodó szervezet esetén cégnév, székhely és cégjegyzékszám, magányszemély esetén név, lakcím, állampolgárság megjelölése szükséges)

**név, lakcím, állampolgárság: ………………………………………….………………………**

**cégnév, székhely és cégjegyzékszám:…………………………….…………………………**

c) pont alá eső szervezetként vezető tisztségviselőinket az alábbiakban bemutatjuk.

Vezető tisztségviselőink:

név, lakcím, állampolgárság: ………………………………………….………………………

név, lakcím, állampolgárság: …………………………………….……………………………

A fenti adatok alapján nyilatkozunk, hogy **átlátható szervezetnek minősülünk.**

**Kötelezettséget vállalunk arra, hogy a szervezetünkben bekövetkező, az átláthatóságot befolyásoló változás esetén haladéktalanul újabb átláthatósági nyilatkozatot teszünk.**

……………, 202... ………………………….

……………………………….

cégszerű aláírás

(név, beosztás)